Εμπορικό Μέγαρο στη Σταδίου.
Η **Οδός Σταδίου** είναι ιστορικός δρόμος στο κέντρο της Αθήνας. Συνδέει την Πλατεία Ομονοίας με την Πλατεία Συντάγματος, με διεύθυνση βορειοδυτική-νοτιοανατολική. Εντάσσεται στο ρυμοτομικό πλέγμα του πολεοδομικού σχεδίου που εφαρμόστηκε βόρεια της παλαιάς πόλης, αναπτυσσόμενη περιμετρικά του ιστορικού κέντρου και παραλλήλως της Ακαδημίας και της Πανεπιστημίου. Η ονομασία του δρόμου προέρχεται από το Παναθηναϊκό Στάδιο στο οποίο οδηγεί πίσω από τα Παλαιά Ανάκτορα και τον Εθνικό Κήπο. Σημείο αφετηρίας είναι η Ομόνοια, ενώ διέρχεται μπροστά από την Παλαιά Βουλή και την Πλατεία Κλαυθμώνος. Θεωρείται διαχρονικά ένας από τους πιο ενδιαφέροντες δρόμους της αστικής κοινωνίας των Αθηνών, στεγάζοντας το Μουσείο της Πόλης των Αθηνών, κινηματοθέατρα, τραπεζικά καταστήματα και εμπορικά κτίσματα. Γνωστά κτήρια επί της οδού είναι το κτήριο της Τράπεζας της Ελλάδος, η Παλαιά Βουλή, η Πλατεία Κλαυθμώνος, που βρίσκεται στο μέσον της οδού και το Υπουργείο Εσωτερικών. Η οδός υπήρχε από την αρχαία εποχή. 

Η σύγχρονη οδός είχε σχεδιαστεί αρχικά ώστε να καταλήγει έως το Παναθηναϊκό Στάδιο, από τους αρχιτέκτονες Κλεάνθη και Σάουμπερτ. Το μήκος της οδού περιορίστηκε από τον αρχιτέκτονα Κλέντσε κατά την αναθεώρηση του σχεδίου πόλεως της Αθήνας, η οποία έγινε για να ικανοποιηθούν οι αντιδράσεις των οικοπεδούχων, που θιγόντουσαν από το σχέδιο των Κλεάνθη και Σάουμπερτ, το όνομα της οδού όμως παρέμεινε. Η οδός είχε μετονομαστεί επισήμως σε «Οδό Τσώρτσιλ» μετά τον Δεύτερο Παγκόσμιο Πόλεμο προς τιμήν του Βρετανού πρωθυπουργού, αλλά οι Αθηναίοι παρέμειναν πιστοί στη παραδοσιακή ονομασία της οδού. Το ίδιο συνέβη και με τις άλλες δύο κύριες οδικές αρτηρίες της Αθήνας που βρίσκονται παράλληλα με την Οδό Σταδίου: «Οδός Ελευθερίου Βενιζέλου» και «Οδός Ρούζβελτ» για τις οδούς «Πανεπιστημίου» και «Ακαδημίας» αντίστοιχα.

Ιστορικό
--------

Η οδός Σταδίου το 1935.
Το Μέγαρο της Παλαιάς Βουλής.
Η σύγχρονη οδός ανακατασκευάστηκε αρχικά από τις αρχές έως τα μέσα του 19ου αιώνα. Αρχικά ήταν ρέμα, το οποίο καλύφθηκε. Στη συνέχεια η οδός ασφαλτοστρώθηκε. Άμαξες και τρόλεϊ άρχισαν να χρησιμοποιούν την οδό κατά τον 20ό αιώνα και η οδός ήταν τότε διπλής κατεύθυνσης.

Παλαιά διώροφα και τριώροφα νεοκλασικά κτήρια βρισκόταν επί της οδού. Μετά τον Εμφύλιο πόλεμο η οδός έγινε μονής κατεύθυνσης με τρεις λωρίδες κυκλοφορίας και χώρους στάθμευσης. Στα τέλη της δεκαετίας του 1950 και κατά τη δεκαετία του 1960 αρκετά κτήρια γκρεμίστηκαν και στη θέση τους κατασκευάστηκαν οκταώροφα και δεκαώροφα νέα κτήρια, κυρίως γραφείων (λόγω μιας έντονης κατασκευαστικής τάσης οικοδόμησης πολυκατοικιών και μιας νοοτροπίας θεώρησης των νεοκλασικών κτηρίων ως αναχρονιστικά, τάσεις που κυριάρχησαν στην κοινή γνώμη της χώρας την τότε εποχή), αν και αρκετά νεοκλασικά κτήρια διασώθηκαν. Πρόκειται κυρίως για μια εμπορική οδό, με πολυτελή καταστήματα να βρίσκονται πλησίον της Πλατείας Συντάγματος και τα λαϊκότερα κοντά στην Πλατεία Ομονοίας. Τα καταστήματα είναι παραδοσιακά καταστήματα ένδυσης και υπόδυσης, τα οποία συγκεντρώνονται στο τμήμα από την οδό Αιόλου, ενώ η περιοχή κοντά στη Πλατεία Κλαυθμώνος ήταν νωρίτερα το κέντρο των καταστημάτων ηλεκτρονικών. Στις αρχές της δεκαετίας του 2010 τα λουκέτα στα καταστήματα της οδού έγιναν καταιγιστικό φαινόμενο λόγω της οικονομικής κρίσης, αν και στα νεότερα χρόνια η κατάσταση εμφανώς βελτιώθηκε.

Διασταυρώσεις
-------------

* Πλατεία Ομονοίας (Αρχή οδού)
* Οδός Αιόλου (90μ.)
* Οδός Εμμανουήλ Μπενάκη (130μ.)
* Οδός Σανταρόζα (210μ.)
* Οδός Γεωργίου Σταύρου/Οδός Αρσάκη (260μ.)
* Οδός Πεσμαζόγλου (360μ.)
* Οδός Δραγατσανίου (470μ.)
* Οδός Κοραή (520μ.)
* Οδός Ιωάννου Παπαρρηγόπουλου (570μ.)
* Οδός Χρήστου Λαδά/Οδός Εδουάρδου Λω (660μ.)
* Οδός Ομήρου (740μ.)
* Οδός Κολοκοτρώνη/Οδός Αμερικής (820μ.)
* Οδός Βουκουρεστίου (930μ.)
* Οδός Καραγιώργη Σερβίας/Οδός Βασιλέως Γεωργίου Α' (980μ. τέλος οδού)

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Οδός Σταδίου** |

1. ↑  Κώστας Η. Μπίρης (2017). «Κεφ. 3 - Η παραμόρφωσις του σχεδίου». *Η νέα Αθήνα, πρωτεύουσα του Ελληνισμού*. Εθνικό Ιστορικό Μουσείο. σελίδες 203–282. ISBN 978-960-6812-65-1.
2. ↑  «Στα τέλη του 19ου αιώνα, διέσχιζαν το λεκανοπέδιο 700 χείμαρροι, ποτάμια και ρυάκια. Η οδός Σταδίου ήταν ποτάμι και μπαζώθηκε μαζί με τον αρχαίο Ιλισό, Ηριδανό και Κυκλοβόρο. Από τότε συνέχεια "βουλιάζουμε"... - ΜΗΧΑΝΗ ΤΟΥ ΧΡΟΝΟΥ». *ΜΗΧΑΝΗ ΤΟΥ ΧΡΟΝΟΥ*. 24 Οκτωβρίου 2014. Ανακτήθηκε στις 2 Μαΐου 2016.
3. ↑  «Οδός Σταδίου, οδός… λουκέτων!». *Newsbeast.gr*. 16 Μαρτίου 2011. Ανακτήθηκε στις 2 Μαΐου 2016.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Δρόμοι της Αθήνας |
| --- |
|  |
| Εθνικό Δίκτυο | 
* Π.Α.Θ.Ε./Λεωφόρος Κιφησού
* Ολυμπία Οδός
* ΕΟ8α
* ΕΟ3 (Αθήνα-Θήβα)
* Αττική Οδός
 |
|  |
| Μητροπολιτικός Δακτύλιος | 
* Αττική Οδός
* Λεωφόρος Αθηνών
* Λεωφόρος Κηφισού
* Λεωφόρος Ποσειδώνος
 |
|  |
| Πρωτεύον Δίκτυο | 
* Λεωφόρος Αλεξάνδρας
* Οδός Νικολάου Γκύζη
* Οδός Ασκληπιού
* Οδός Ιπποκράτους
* Οδός Μαυρομιχάλη
* Λεωφόρος Αθηνών
* Οδός Πειραιώς
* Ιερά Οδός
* Λεωφόρος Κηφισίας
* Λεωφόρος Μεσογείων
* Λεωφόρος Βασιλίσσης Όλγας
* Λεωφόρος Βασιλίσσης Σοφίας
* Λεωφόρος Βασιλίσσης Αμαλίας
* Λεωφόρος Βασιλέως Κωνσταντίνου
* Λεωφόρος Βεΐκου
* Λεωφόρος Βουλιαγμένης
* Οδός Θηβών
* Οδός Λένορμαν
* Λεωφόρος Κύμης
* Λεωφόρος Κατεχάκη
* Λεωφόρος Ποσειδώνος
* Λεωφόρος Κηφισού
* Οδός Σταυρού-Ελευσίνος
* Λεωφόρος Αλίμου Κατεχάκη
* Λεωφόρος Ανδρέα Συγγρού
* Οδός Αχαρνών
* Οδός Λιοσίων
* Λεωφόρος Πέτρου Ράλλη
* Οδός Σταδίου
* Οδός Πανεπιστημίου
* Λεωφόρος Ηρακλείου
* Λεωφόρος Γαλατσίου
* Λεωφόρος Κωνσταντινουπόλεως
 |
|  |
| Δευτερεύον Δίκτυο | 
* Λεωφόρος Καποδιστρίου
* Λεωφόρος Σπύρου Λούη
* Οδός Πατησίων
* Λεωφόρος Δουκίσσης Πλακεντίας
* Λεωφόρος Δημοκρατίας
* Λεωφόρος Αθηνών Πειραιώς
* Λεωφόρος Χασιάς
* Λεωφόρος Φυλής
* Λεωφόρος Πεντέλης
 |
|  |
| Όρια Μεγάλου Δακτυλίου | 
* Οδός Αναγεννήσεως
* Οδός Αλεξάνδρου Παναγούλη
* Οδός Κασταμόνης
* Λεωφόρος Κύμης
* Οδός Καποδιστρίου
* Οδός Παπανικολή
* Οδός Αγίας Παρασκευής-Χαλανδρίου
* Λεωφόρος Μεσογείων
* Οδός Κανελλοπούλου
* Λεωφόρος Αλίμου-Κατεχάκη
* Οδός Αγίου Ιωάννου Καρέα
* Οδός Ελευθερίου Βενιζέλου
* Οδός Κρήτης
* Πλατεία Ανεξαρτησίας
* Λεωφόρος Βουλιαγμένης
* Λεωφόρος Αλίμου
* Λεωφόρος Ποσειδώνος
* Λεωφόρος Γρηγορίου Λαμπράκη
* Λεωφόρος Θηβών
* Λεωφόρος Αθηνών
* Λεωφόρος Κηφισού
* Αθηνών-Λαμίας
 |
|  |
| Όρια Μικρού Δακτυλίου | 
* Λεωφόρος Αλεξάνδρας
* Οδός Φειδιππίδου
* Οδός Μιχαλακοπούλου
* Οδός Σπύρου Μερκούρη
* Λεωφόρος Υμηττού
* Οδός Ηλία Ηλιού
* Οδός Αμβροσίου Φραντζή
* Οδός Καλλιρρόης
* Λεωφόρος Θησέως
* Οδός Χαμοστέρνας
* Οδός Πειραιώς
* Ιερά Οδός
* Λεωφόρος Κωνσταντινουπόλεως
* Οδός Αχιλλέως
* Οδός Καρόλου
* Οδός Μάρνη
* Λεωφόρος Πατησίων
 |
|  |
| Ιστορικοί Δρόμοι | 
* Οδός Ηρώδου Αττικού
* Οδός Ακαδημίας
* Οδός Παναγή Τσαλδάρη
* Οδός Σοφοκλέους
* Οδός Ευριπίδου
* Οδός Κολοκοτρώνη
* Οδός Πραξιτέλους
* Οδός Περικλέους
* Οδός Ερμού
* Οδός Μητροπόλεως
* Οδός Ηφαίστου
* Οδός Αδριανού
* Οδός Άρεως
* Οδός Αθηνάς
* Οδός Αιόλου
* Οδός Διονυσίου Αρεοπαγίτου
* Οδός Τριπόδων
 |

 |